stanford-oval/wikipedia huggingface dataset:
Luettelo Britannian lipuista
Kansalliset liput

| Lippu | Vuosi | Käyttö | Kuvaus |
| --- | --- | --- | --- |
|  | 1801 | Unionilippu, josta yleisesti käytetään nimitystä Union Jack. Lippua käytetään Yhdistyneen kuningaskunnan lippuna. | Lippu koostuu päällekkäin asetelluista Englannin, Skotlannin, ja Irlannin Pyhän Patrickin lipuista. |
|  | n. 1300 | Englannin lippu. Tunnetaan myös nimellä Pyhän Yrjön risti. | Punainen risti valkoisella taustalla. |
|  | n. 900 | Skotlannin lippu. Tunnetaan myös nimellä Pyhän Andreaan risti ja Saltire | Valkoinen vinoristi sinisellä pohjalla. |
|  | 1959 | Walesin lippu. Tunnetaan myös nimellä Punainen lohikäärme ja Y Ddraig Goch | Punainen lohikäärme valko-vihreällä pohjalla |
|  |  | Pohjois-Irlannilla ei tällä hetkellä ole virallista kansallislippua. Vuosina 1953–1972 käytettiin kuvassa näkyvää variaatiota Ulsterin historiallisen maakunnan lipusta. |  |
Muu kansalliset liput

| Lippu | Vuosi | Käyttö | Kuvaus |
| --- | --- | --- | --- |
|  | 1801 | Blue Ensign | Sinisellä pohjalla, ja Yhdistyneen kuningaskunnan lippu vasemmassa yläkulmassa. |
|  | 1801 | Red Ensign | Punaisella pohjalla, ja Yhdistyneen kuningaskunnan lippu vasemmassa yläkulmassa. |
|  | 1931 | Siviili-ilmailunen lippu (liputti lentokentillä) | Merensininen risti valkoinen reunusineen vaaleansinisellä pohjalla, ja Yhdistyneen kuningaskunnan lippu vasemmassa yläkulmassa. |
|  |  | Sivistynyt rainelippu | Yhdistyneen kuningaskunnan lippu valkoinen reunusineen. |
Sotaliput

| Lippu | Vuosi | Käyttö | Kuvaus |
| --- | --- | --- | --- |
|  |  | Kuninkaallisen laivaston lippu. | Punainen risti valkoisella pohjalla, ja Yhdistyneen kuningaskunnan lippu vasemmassa yläkulmassa. |
|  |  | Laivastoamiraalin lippu. | Kultainen ankkuri merenpunaisella pohjalla. |
|  |  | Ei-seremoniallinen Britannian maavoimien lippu. | Armeijan merkki punaisella pohjalla. |
|  |  | Sotamarsalkkan lippu. | Kruunu ja leijona Unionilippulla. |
|  | 1921 | Kuninkaallisten ilmavoimien lippu. | Ilmavoimien tunnus vaaleansinisellä pohjalla, ja Yhdistyneen kuningaskunnan lippu vasemmassa yläkulmassa. |
Kuninkaalliset liput > Monarkki

| Lippu | Vuosi | Käyttö | Kuvaus |
| --- | --- | --- | --- |
|  | 1837 | Elisabet II:n tunnus (Englannissa, Walesissa ja Pohjois-Irlannissa) | Yhdistyneen kuningaskunnan vaakunan sotalippu |
|  | 1837 | Elisabet II:n tunnus (Skotlannissa) | Yhdistyneen kuningaskunnan vaakunan skotlantilaisen version sotalippu. |
|  | 1960 | Elisabet II:n henkilökohtainen lippu | Kultainen ruusu ja kultainen kirjain E kruunasi sinisellä pohjalla |
Kuninkaalliset liput > Walesin prinssi

| Lippu | Vuosi | Käyttö | Kuvaus |
| --- | --- | --- | --- |
|  |  | Walesin prinssin tunnus (Englannissa ja Pohjois-Irlannissa) | Walesin prinssin vaakunan sotalippuversio. |
|  |  | Cornwallin herttuan tunnus | Cornwallin herttuan vaakunan sotalippuversio |
|  |  | Rothesayn herttuan tunnus (Rothesayn herttua on nimi Walesin prinssin Skotlannissa) | Rothesayn herttuan vaakunan sotalippuversio |
|  |  | Walesin prinssin tunnus (Walesissa) | Walesin vaakunan sotalippuversio, jossa kruunu vihreällä kilvellä. |
Kuninkaalliset liput > Muut kuninkaalliset perheenjäsenet

| Lippu | Vuosi | Käyttö | Kuvaus |
| --- | --- | --- | --- |
|  | 1948 | Edinburghin herttuan tunnus | Edinburghin herttuan vaakunan sotalippuversio. |
|  | 2000 | Cambridgen herttuan tunnus | Cambridgen herttuan vaakunan sotalippuversio. |
|  | 2011 | Cambridgen herttuan tunnus (Skotlannissa) | Cambridgen herttuan vaakunan sotalippuversio. |
|  | 2002 | Walesin prinssi Harryn tunnus | Walesin prinssi Harryn vaakunan sotalippuversio. |
|  | 1978 | Yorkin herttuan tunnus | Yorkin herttuan vaakunan sotalippuversio. |
|  | 2006 | Yorkin prinsessa Beatricen tunnus | Yorkin prinsessa Beatricen vaakunan sotalippuversio. |
|  | 2008 | Yorkin prinsessa Eugenien tunnus | Yorkin prinsessa Eugenien vaakunan sotalippuversio. |
|  |  | Wessexin jaarlin tunnus | Wessexin jaarlin vaakunan sotalippuversio. |
|  |  | Prinsessa Annen tunnus | Prinsessa Annen vaakunan sotalippuversio. |
|  | 1962 | Gloucesterin herttuan tunnus | Gloucesterin herttuan vaakunan sotalippuversio. |
|  |  | Kentin herttuan tunnus | Kentin herttuan vaakunan sotalippuversio. |
|  |  | Kentin prinssi Michaelin tunnus | Kentin prinssi Michaelin vaakunan sotalippuversio. |
|  | 1961 | Prinsessa Alexandran tunnus | Prinsessa Alexandran vaakunan sotalippuversio. |
Kirkkojen liput

| Lippu | Vuosi | Käyttö | Kuvaus |
| --- | --- | --- | --- |
|  |  | Anglikaanisen kirkon lippu. | Kultainen kompassiruusu ja kultainen arkkipiispan mitra sinisellä pohjalla. Kompassiruusun keskellä on punainen risti valkoisella kilvellä, ja kreikan tunnuslause Ἡ ἀλήθεια ἐλευθερώσει ὑμᾶς - ”Totuus on tekevä teidät vapaiksi”. |
|  |  | Irlannin kirkon lippu. | Punainen vinoristi valkoisella pohjalla. |
|  |  | Skotlannin kirkon lippu. | Valkoinen vinoristi sinisellä pohjalla. Vinoristin keskellä on palava puska. |
Diplomaattiset liput

| Lippu | Vuosi | Käyttö | Kuvaus |
| --- | --- | --- | --- |
|  |  | Brittiläisten suurlähetystöjen lippu. | Unionilippu. Lipun keskellä on Yhdistyneen kuningaskunnan vaakuna. |
|  |  | Brittiläisten suurlähetystöjen lippu (Kansainyhteisössä). | Unionilippu. |
|  |  | Brittiläisten konsulaattien lippu. | Unionilippu. Lipun keskellä on kruunu. |
Kanaalisaaret

| Lippu | Vuosi | Käyttö | Kuvaus |
| --- | --- | --- | --- |
|  |  | Alderneyn lippu | Punainen risti valkoisella pohjalla. Ristin keskellä on saaren vaakuna |
|  | 1985 | Guernseyn lippu | Valkoisella pohjalla olevan punaisen ristin päällä sijaitseva kultainen risti. |
|  |  | Hermin lippu | Punainen risti valkoisella pohjalla, jossa on alueen vaakuna. |
|  |  | Jerseyn lippu | Punainen vinoristi valkoisella pohjalla, jossa on myös saaren tunnus |
|  |  | Sarkin lippu | Punainen risti valkoisella pohjalla. Lipussa on myös alueen tunnuksina olevat kaksi leijonaa. |
Mansaari

| Lippu | Vuosi | Käyttö | Kuvaus |
| --- | --- | --- | --- |
|  |  | Mansaaren lippu | Triskelion punaisella pohjalla. |
Merentakaiset alueet

| Lippu | Vuosi | Käyttö | Kuvaus |
| --- | --- | --- | --- |
|  |  | Akrotiri ja Dhekelia -alueella sekä Ascension Islandilla käytettävä lippu | Unionilippua käytetään, koska alueilla ei ole omaa lippua. |
|  |  | Anguillan lippu | Anguillan vaakuna sinisellä pohjalla, ja Yhdistyneen kuningaskunnan lippu vasemmassa yläkulmassa. |
|  |  | Bermudan lippu | Bermudan vaakuna punaisella pohjalla, ja Yhdistyneen kuningaskunnan lippu vasemmassa yläkulmassa. |
|  | 1963 - | Britannialle kuuluvan Etelämantereen osan lippu. | Britannialle kuuluvan Etelämantereen osan vaakuna valkoisella pohjalla, ja Yhdistyneen kuningaskunnan lippu vasemmassa yläkulmassa. |
|  | 1990 | Brittiläisen Intian valtameren alueen lippu | Sininen lippu, jossa valkoisia aaltoviivoja ja Brittiläisen Intian valtameren alueen vaakuna, ja Yhdistyneen kuningaskunnan lippu vasemmassa yläkulmassa. |
|  |  | Brittiläisten neitsytsaarten lippu | Brittiläisten neitsytsaarten vaakuna sinisellä pohjalla, ja Yhdistyneen kuningaskunnan lippu vasemmassa yläkulmassa. |
|  |  | Caymansaarten lippu | Caymansaarten vaakuna sinisellä pohjalla, ja Yhdistyneen kuningaskunnan lippu vasemmassa yläkulmassa. |
|  |  | Falklandinsaarten lippu | Falklandsaarten vaakuna sinisellä pohjalla, ja Yhdistyneen kuningaskunnan lippu vasemmassa yläkulmassa. |
|  |  | Gibraltarin lippu | Kaksi vaakasuoraa raitaa,   punainen ja leveämpi valkoinen, kolmitorninen punainen linna keskellä valkoista rataa; linnan portista riippuu kultainen avain keskellä punaista raitaa |
|  |  | Montserratin lippu | Montserratin vaakuna sinisellä pohjalla, ja Yhdistyneen kuningaskunnan lippu vasemmassa yläkulmassa. |
|  |  | Pitcairnin lippu | Pitcairnin vaakuna sinisellä pohjalla, ja Yhdistyneen kuningaskunnan lippu vasemmassa yläkulmassa. |
|  |  | Saint Helenan lippu | Saint Helenan vaakuna sinisellä pohjalla, ja Yhdistyneen kuningaskunnan lippu vasemmassa yläkulmassa. |
|  | 1985 - | Etelä-Georgian ja Eteläisten Sandwichsaarten lippu | Etelä-Georgian ja Eteläisten Sandwichsaarten vaakuna sinisellä pohjalla, ja Yhdistyneen kuningaskunnan lippu vasemmassa yläkulmassa. |
|  |  | Tristan da Cunhan lippu (Saint Helenan alaisuudessa) | Tristan da Cunhan vaakuna sinisellä pohjalla, ja Yhdistyneen kuningaskunnan lippu vasemmassa yläkulmassa. |
|  |  | Turks- ja Caicossaarten lippu | Turks- ja Caicossaarten vaakuna sinisellä pohjalla, ja Yhdistyneen kuningaskunnan lippu vasemmassa yläkulmassa. |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:List of British flags
Käännös suomeksi
Linssimäinen galaksi

The Spindle Galaxy (NGC 5866), linssimäinen galaksi Lohikäärmeen tähdistössä.
Linssimäinen galaksi on galaksityyppi, joka muistuttaa muodoltaan linssiä tai litteää kiekkoa. Ominaisuuksiltaan linssimäiset galaksit muistuttavat kierteisgalaksien keskusosia, mutta niillä ei ole minkäänlaista spiraalirakennetta.
Louis Simpson

Louis Aston Marantz Simpson (27. maaliskuuta 1923 – 14. syyskuuta 2012) oli yhdysvaltalainen runoilija. Hän syntyi Jamaikalla skotlantilaistaustaisen lakimiesisän ja venäläisen äidin pojaksi.
Simpson muutti 17-vuotiaana Yhdysvaltoihin ja aloitti opintonsa Columbian yliopistossa. Hän on toisen maailmansodan veteraani ja lähti sodan jälkeen Pariisin yliopistoon.
Simpsonin ensimmäinen kirja The Arrivistes julkaistiin vuonna 1949. Hän opetti paitsi Columbian yliopistossa, josta hän itse sai filosofian tohtorin arvon, myös Kalifornian yliopistossa Berkeleyssä ja New Yorkin Stony Brookin yliopistossa. Hänelle myönnettiin vuonna 1964 Pulitzer-palkinto kokoelmasta At the End of the Open Road.
Louis Stokes

Louis Stokes
Louis Stokes (23. helmikuuta 1925 – 18. elokuuta 2015) oli Yhdysvaltain demokraattisen puolueen poliitikko. Hän istui Yhdysvaltain edustajainhuoneessa vuosina 1969–1999.
Stokes toimi 1970-luvulla House Select Committee on Assassinations -komitean puheenjohtajana.
Lewis Korir

Lewis Kiprono Korir (s. 1. kesäkuuta 1986 Keiyo) on kenialainen kestävyysjuoksija, joka asuu ja kilpailee osan vuodesta Suomessa. Kristiinankaupunkilaista IF Länkeniä edustavaa Koriria valmentaa Antti Lähteenmäki.
Ura

Korir kilpaili ensimmäisen kerran Suomessa vuonna 2007 Tampereen Eliittikisoissa ja siirtyi seuraavana kesänä edustamaan Turun Urheiluliittoa. Hän sai edustusoikeuden SM-kisoihin vuonna 2009, mutta voitettuaan Espoon Kalevan kisoissa 5 000 ja 10 000 metrin matkat sekä vielä myöhemmin maratonin SM-kullan Jyväskylässä muutettiin edustusoikeussääntöjä seuraavaksi vuodeksi. Näin Korir ei saanut osallistua Kalevan kisoihin kahteen vuoteen, kunnes edustusoikeus palautettiin vuonna 2012. Hän on sittemmin voittanut SM-kultaa sekä 5 000 että 10 000 metrin matkalla vuosina 2012, 2013 ja 2014.
Huhtikuussa 2012 Korir voitti maantiejuoksun Suomen-mestaruuden. Saman vuoden maastojuoksun SM-kilpailuissa Korir voitti miesten molemmat matkat. Ennen häntä vain Jussi Utriainen oli vuonna 2004 kyennyt voittamaan samoissa kisoissa kummatkin matkat. Vuosina 2013 ja 2014 maastojuoksun SM-kilpailuissa Korir voitti jälleen sekä lyhyen että pitkän matkan. Vuonna 2014 Korir siirtyi edustamaan IF Länkeniä. Hänellä ei edelleenkään ole edustusoikeutta maaotteluihin, eikä myöskään Suomen kansalaisuuden puuttuessa kansainvälisiin arvokilpailuihin.
Korir on viettänyt kesiä Harjavallassa yhdessä toisen kenialaisjuoksijan ja seuratoverinsa Willy Rotichin kanssa.
SM-mitalit

5 000 m: kultaa 2009, 2012, 2013, 2014
10 000 m: kultaa 2009, 2012, 2013, 2014
Puolimaraton: kultaa 2012, 2013
Maraton: kultaa 2009, 2012
Maastojuoksu: kultaa 2012 (4 km ja 12 km), 2013 (4 km ja 12 km), 2014 (4 km ja 12 km)
Viestijuoksu: kultaa 2012 ja 2013, hopeaa 2009, pronssia 2014 (4 × 1 500 m)
Henkilökohtaiset ennätykset

2 000 m 5.11,93 (Lapinlahti 25.7.2009)
3 000 m 7.56,94 (Lapinlahti 20.7.2008)
5 000 m 13.27,91 (Lappeenranta 13.8.2011)
10 000 m 27.41,33 (Helsinki 31.5.2011)
Puolimaraton 1.04.26 (Göteborg 16.5.2009)
Maraton 2.13.36 (Vantaa 14.10.2012)
Lewis John Carlino

Lewis John Carlino (1. tammikuuta 1932 – 17. kesäkuuta 2020) oli yhdysvaltalainen näytelmäkirjailija, käsikirjoittaja ja elokuvaohjaaja, jonka draamatuotanto sijoittuu pääosin 1960-luvun alkupuolelle ja elokuvakäsikirjoitukset ja -ohjaukset 1970-luvun taitteesta eteenpäin.
Carlino taisteli Korean sodassa ja sieltä palattuaan viimeisteli opintonsa Etelä-Kalifornian yliopiston elokuvakoulussa Los Angelesissa. Vuonna 1960 hän suoritti kirjallisuustieteen tohtoritutkinnon ja luennoi sittemmin muun muassa Columbian yliopistossa New Yorkissa. Hän loi mainetta New Yorkin teatterielämässä nuoren sukupolven lupaavana näytelmäkirjailijana, joka toi vuosina 1963–1964 off-Broadway-näyttämöille viisi uutta ensi-iltaa.
Näytelmiä

The Brick and the Rose (1959)
High Sign (1962)
Cages (1963)
Snowangel
Epiphany
Doubletalk (1964)
The Dirty Old Man
Sarah and the Sax
Filmografiaa

Kettu – miehen symboli (The Fox, 1967, käsikirjoitus Howard Kochin kanssa, Parhaan käsikirjoituksen Golden Globe -palkintoehdokkuus)
Mafiaveljekset (The Brotherhood, 1968, käsikirjoitus)
Kauhun heijastus (A Reflection of Fear, 1971, käsikirjoitus Edward Humen kanssa)
Mestaritappaja (The Mechanic, 1972, käsikirjoitus)
Merimies jonka aallot hylkäsivät (The Sailor Who Fell From Grace With the Sea, 1976, käsikirjoitus ja ohjaus)
En luvannut sinulle ruusutarhaa (I Never Promised You a Rose Garden, 1977, käsikirjoitus Gavin Lambertin kanssa, sovitetun käsikirjoituksen Oscar-ehdokkuus)
Jääräpää Santini (The Great Santini, 1979, käsikirjoitus ja ohjaus)
Elämän ja kuoleman rajamailla (Resurrection, 1980, käsikirjoitus)
Jenkkikassi ja pitsipöksy (Class, 1983, ohjaus)
Tunteidensa riivaamat (Haunted Summer, 1988, käsikirjoitus)
The Mechanic (uusintaversio, 2011, tarina)
Aiheesta muualla

Lewis John Carlino Internet Movie Databasessa. (englanniksi)
Lewis John Carlino Elonetissä.
Luettelo Joe Satrianin kappaleista

Tämä on luettelo kitaristi Joe Satrianin kappaleista aakkosjärjestyksessä.
A

Always With Me, Always With You Surfing with the Alien
Attack
A Train With Angel
A Piece of Liquid
B

Borg Sex
Brother John Not of This Earth
C

Champagne
Clouds Race Across The Sky
Crushing Day Surfing with the Alien
Circles Surfing with the Alien
Crowd Chant Super Colossal
Crystal Planet Crystal Planet
D

Devil's Slide
Driving at Night Not of This Earth
Dream Song
E

Echo Surfing with the Alien
Engines of Creation
F

Flavor Crystal 7 Engines of Creation
G

Ghosts
Gnaahh
H

Headless Horseman Not of This Earth
Hordes of Locusts Not of This Earth
Hill Of The Skull Surfing with the Alien
I

Ice 9 Surfing with the Alien
L

Lords Of Karma Surfing with the Alien
M

Memories Not of This Earth
Midnight Surfing with the Alien
N

Not of this Earth Not of This Earth
New Day Not of This Earth
R

Rubina Not of This Earth
S

Surfing With The Alien Surfing with the Alien
Satch Boogie Surfing with the Alien
Slow and Easy
Summer Song
T

The Snake Not of This Earth
The Enigmatic Not of This Earth
The Crush of Love Dreaming #11
The Power Cosmic 2000-Part I
The Power Cosmic 2000-Part II
U

Until We Say Goodbye
Muut

(You) Saved My Life
Liila Jokelin

Liila Jokelin (s. 29. marraskuuta 1989) on suomalainen muusikko, näytelmäkirjailija ja dramaturgi. Hän on valmistunut teatteri-ilmaisun ohjaajaksi Metropolia-ammattikorkeakoulusta vuonna 2015 sekä teatteritaiteen maisteriksi dramaturgian ja näytelmän kirjoittamisen koulutusohjelmasta Taideyliopiston Teatterikorkeakoulusta vuonna 2021.
Jokelinin lopputyö Teatterikorkeakoulussa oli Leipuriakatemia, jota esitettiin Kiia Laineen ohjaamana Teatteri Takomossa. Jokelinin teoksiin kuuluu myös muun muassa Action Hero, jonka hän itse ohjasi ja jonka kantaesitys oli lokakuussa 2022 Tampereen Työväen Teatterin Kellariteatterissa. Hän oli dramaturgina Yleisradion musikaalikuunnelmassa Kaikki huutaa Dingo!.
Musiikin puolella Jokelinin ensimmäinen albumi oli vuonna 2019 julkaistu Kaamos on huono esileikki. Siltä julkaistiin singlenä "Kuolleiden puolue". Vuonna 2023 ilmestyi albumi Saapuu sankarina kevät.
Liila Jokelinin isä Rauli Jokelin on teatteriohjaaja ja näytelmäkirjailija, ja myös hänen isovanhempansa toimivat teatterialalla.
Diskografia > Albumit

Kaamos on huono esileikki (2019,  Helmi Levyt)
Saapuu sankarina kevät (2023,  Helmi Levyt)
Los ricos también lloran

| Los ricos también lloran |
| --- | --- |
Tyyli:  draama
Kestoaika:  60 min
Pääosissa:   Verónica Castro  Rogelio Guerra 
Alkuperämaa:   Meksiko
Alkuperäiskieli:  espanja
Verkko:   Canal de las Estrellas
Esitetty:  16. lokakuuta 1979 – 29. helmikuuta 1980
Jaksoja:  248
Tuotanto
Tuotantoyhtiö(t):  Televisa
Aiheesta muualla
IMDb
Los ricos también lloran on televisioyhtiö Televisan esittämä meksikolainen televisiosarja. Sen päärooleissa ovat Verónica Castro ja Rogelio Guerra.
Aiheesta muualla

Los ricos también lloran Internet Movie Databasessa (englanniksi)
Louis Ségura

| Mitalit | Mitalit | Mitalit |  |
| --- | --- | --- | --- |
|  Louis Ségura |  Louis Ségura |  Louis Ségura |  |
Maa:   Ranska
Miesten voimistelu
|  Olympialaiset  |  Olympialaiset  |  Olympialaiset  |  |
|  Hopeaa | Tukholma 1912 | yksilökilpailu |  |
|  Pronssia | Lontoo 1908 | yksilökilpailu |  |
Louis Ségura (23. heinäkuuta 1889 Sidi Bel Abbès, Ranskan Algeria – 1963) oli syntyperältään espanjalainen, Ranskaa edustanut voimistelija ja kaksinkertainen olympiamitalisti. Hän sai yksilökilpailussa pronssia vuoden 1908 kesäolympialaisissa Lontoossa ja hopeaa vuoden 1912 kesäolympialaisissa Tukholmassa.
Liimakaula

Liimakaula on kitaroihin (ja vastaaviin kielisoittimiin) liittyvä termi, joka tarkoittaa kaulan kiinnittämistä runkoon liimaamalla.
Liimakauloja käytetään ensisijaisesti akustisissa kitaroissa. Lähes kaikki akustisten kitaroiden valmistajat käyttävät tätä tapaa, huomattavana poikkeuksena Taylor Guitars, joka suosii pulttikaula-kiinnitystä.
Sähkökitaramarkkinoilla Gibson on perinteisesti valmistanut liimakaulaisia kitaroita. Muun muassa tunnetut mallit Gibson SG ja  Les Paul valmistetaan näin.
Liimakaulan edut

Soinnin lämpimämpi väri
Usein helpompi soittaa ylemmillä nauhoilla
Liimakaulan huonot puolet

Liimakaulaisten kitaroiden sarjatuotanto on hieman hankalampaa kuin pulttikaulaisten, ja niitä on vaikeampi huoltaa tai korjata, sillä koko kaula pitää ottaa irti ja myöhemmin liimata takaisin
Kaulan ja rungon kulmaa ei voi säätää ilman kaulan irroittamista
Vaikka liimakaulan uskotaan parantavan kitaran sustainia, eli soinnin kestoa, tiedon paikkansapitävyydestä ei ole yksimielisyyttä tai sitä ei ainakaan pidetä yksiselitteisenä
Liimakorva

Liimakorvassa välikorvaan (kuvassa violetti) jää limaista eritettä useiden kuukausien ajaksi
Liimakorva eli liimakorvatauti eli sekretorinen välikorvantulehdus on yleinen lapsuusiän korvasairaus. Sen oireisiin kuuluu välikorvassa pitkäkestoisesti säilyvä liimainen erite, joka ei liity äkilliseen akuuttiin välikorvatulehdukseen. Liimakorva on yleinen kuulon heikkenemisen syy pienillä lapsilla ja se saattaakin pitkittyessään viivästyttää lapsen kielellistä tai sosiaalista kehitystä.
Liimakorvan patogeneesi on monitekijäinen eikä sitä tarkasti tunneta. Suurinta osaa tapauksista edeltää toistuvat välikorvantulehdukset. Kuitenkaan noin neljäsosalla liimakorvaan sairastuvista lapsista ei ole poikkeavaa korvatulehdustaustaa. Allergian tai atopian yhteyttä liimakorvaan on epäilty, mutta tätä ei ole voitu osoittaa varmuudella. Sairautta esiintyy noin 5 %:lla alle 2 vuotiaista lapsista. Yleisimmillään tauti on noin 16 kuukauden iässä.
Oireet

Liimakorvalle tyypillisin oire on kuulonalenema ja tukkoisuuden tunne korvassa. Oire johtuu välikorvassa olevasta eritteestä, joka häiritsee äänen normaalia johtumista. Kuulonalenema on tyypillisesti lievä ja sen voimakkuus voi myös hieman vaihdella eri päivinä. Pienelle osalle potilaista voi kehittyä keskivaikea noin 40 dB tasoinen kuulonalenema. Lapsi ei aina osaa kertoa kuulon huononemisesta omatoimisesti, ja oireen huomaa usein vanhempi havaittuaan lapsen kuulon huonontuneen. Pitkään jatkuneeseen ja hitaasti kehittyneeseen kuulonalenemaan myös tottuu herkästi, mikä hankaloittaa oireen havaitsemista.
Liimakorvan määritelmään kuuluu oireiden verrattain pitkä kesto vähintään 3 kuukauden ajan. Lyhytkestoisempi, viikkojakin jatkuva tukkoisuuden tunne korvassa on akuutin välikorvatulehduksen jälkeen normaali ilmiö.
Hoito

Mikäli lapsen kuulon epäillään alenneen, on lääkärin arvio aiheellinen kuulonaleneman syyn selvittämiseksi. Mikäli syyksi epäillään liimakorvaa, ei välitön hoito silti yleensä ole tarpeen. Noin 70 - 80 % tapauksista paranee itsestään kolmen kuukauden kuluessa. Oleellista liimakorvan alkuvaiheessa onkin seuranta, jolla varmistetaan tilanteen paraneminen.
Liimakorvan paranemista voi yrittää nopeuttaa ns. Valsalvan manööverillä, jossa potilas pitää suuta ja sieraimiaan kiinni samalla hengittäen ulos. Tällöin välikorviin pääsee ilmaa korvatorven kautta ja jumiin jäänyt erite saattaa päästä poistumaan. Valsalvan manööveri voi tulla kyseeseen etenkin vanhempien lasten kohdalla, joille menetelmän oppiminen on mahdollista. Pienempien lasten kohdalla pelkkä seuranta ilman aktiivisia toimia riittää alkukuukausien hoidoksi.
Mikäli oireet jatkuvat yli kolme kuukautta tai toistuvat tiheästi, voidaan harkita korvien putkitusta. Putkituksessa tärykalvo puhkaistaan ja sen takana oleva erite imetään pois. Samalla tärykalvon läpi asennetaan muutaman millimetrin kokoinen putki, joka ilmastoi välikorvaa estäen taudin uusiutumista. Putkitus tehdään usein nukutuksessa. Putki pysyy paikallaan yleensä 6-18 kuukautta, minkä jälkeen se poistuu itsestään tai poistetaan lääkärin toimesta.
Kaavakuva putkitetusta korvasta. Putken kautta liimainen erite pääsee poistumaan ja välikorva ilmastoitumaan.
Liimanarina

| Liimanarina> Tiedot |
| --- | --- |
Toiminnassa:  1989–
Kotipaikka:   Suomi
Laulukieli:  suomi
Jäsenet:  Olli Pauke, kitara, laulu   Heawy Lazzze, kitara   Roope Seppaelaeae, basso  Tixu-Tiksu, kattilankannet, laulu  Karri Koo Kojootti, rummut  
Entiset jäsenet:  Teemu Bergman, basso   Tuomo Öjvind Runqvist, basso   Kake Puhuu, basso   Tarja Anarkia, taustalaulu   Juha Alexei Vuori, basso  
Aiheesta muualla
Liimanarinan köykäset kotisivut
Infobox OKNimi-testi OK: 
Liimanarina on suomalainen folk-punk-yhtye. Yhtyeen nimi oli alun perin Yhteiskunnallisesti puhtaat munat, mutta joku sanoi ettei nimi menisi läpi Amerikassa, jonka markkinoilla Liimanarina pääosin perustettiin. Tämän vuoksi nimi muutettiin pian muotoon Nikki Sixx ja liimaustyöt. Kun Tarja Anarkia huomautti, että oli jo olemassa bändi nimeltä Nikki Sixx nimi muutettiin Liimanarinaksi.
Tuotanto

Maailman tylsin vittumaisuus - 7" EP (Bad Vugum, 1989)
Juutalaiset - 7" EP (Bad Vugum, 1990)
Läntinen Pornokatu 25 B 13 - 7" EP (Bad Vugum, 1992)
Hei nyt ei olla LA:ssa (Live at Heinola) - kasetti (omakustanne, 1993)
Spermarket - LP/CD (DC63, 1995)
Panomeluu '98 - kasetti (omakustanne, 1997)
Maailma oululaisten homojen vankina - CD-r (omakustanne, 1999)
Linkolalaista lähiörokkia landelta (Läskiä & lotinaa, moka-kolaa & mökäöljyä) CD (Bad Vugum, 2009)
Live at Le Piss LP (Temmikongi, 2011)
Dokauswitch 10" EP (Ding Dong Ding Dong Krista Siegheil Recorsd, 2014)